סוזנה פפיאן

סוזנה פפיאן (נולדה ב-2 במרץ 1992) היא שחקנית ישראלית. פפיאן נולדה ביפו, להורים שעלו לישראל מארמניה הסובייטית ומרוסיה הסובייטית, לאחר התפרקות ברית המועצות לשעבר ב-1991. אמה היא קרינה זכריאן, נגנית פסנתר, ילידת מוסקבה; ואביה הוא ואג פפיאן, המנהל המוזיקלי של תזמורת האופרה הקאמרית באשדוד. גדלה בבת ים, והתחנכה בגן ילדים דובר־רוסית. בגיל 6, אמה ואחיה ירדו ביחד עמה לירוואן, עיר הבירה של ארמניה; בעוד שאביה נשאר בישראל. בנעוריה של פפיאן בארמניה, הקשר עם אביה נותק, ועל כך סיפרה: ”גדלתי כילדה ארמנית לכל דבר. שכחתי לגמרי את העברית, גדלתי על סיפורי ישו המשיח, ובגיל 13 אחי ואני הוטבלנו לנצרות בכנסייה”. כשנה לאחר מכן, הוריהם התגרשו. פפיאן סיפרה כי בגיל 16 גילתה ששתי סבותיה הן ממוצא יהודי, בעוד ששני סביה הם ארמנים-נוצרים. ושבארמניה הדת הולכת על פי האב – וכך יצא ששני הוריה גדלו והתחנכו כארמנים-נוצרים, ואף התחתנו בכנסייה. ב-2008 בגיל 16, עלתה בחזרה עם אמה לישראל – לאחר שאחיה בן ה-18 החליט לעלות בחזרה לאביו וגם כדי להתגייס. אחיה הגדול נהרג בהיתקלות עם מחבלים על הגדר שברצועת עזה באפריל 2008, בגיל 20, חודשים בודדים מתחילת שירותו. בעקבות כך הן נשארו בישראל. היא לא-התגייסה לצה"ל, עקב התנגדות אמה. בגיל 18 החלה ללמוד במכינה על-מנת להתקבל ללימודי משחק בסטודיו למשחק ניסן נתיב שבתל אביב-יפו, בין השנים 2011–2014. ב"נתן החכם", מחזה מאת גוטהולד אפרים לסינג, שמתרחש בשנת 1178 בירושלים שתחת שלטון צלאח א־דין, היא גילמה את רחל, יהודייה ובתו של נתן החכם. היא מתאהבת בצלבן ומנהלת מערכת יחסי אהבה אסורה, שלפיכך עוררו סערה והתנגדות רבה. המחזה מוחא ומוקיע את צרות האופקים הדתית, ומעודד את עקרונות הסובלנות והאהבה בין הדתות השונות בארץ ישראל. במאית ההצגה היא נועה וגנר. במהלך קריאת המחזה הבינה פפיאן שלדמותה יש משבר זהות כמו לה בחייה שלה, ובשל כך הרקע שלה בדת הנוצרית סייע לה גם בחזרות לקראת ההצגה. פפיאן סיפרה שבזכות הרקע שלה היא אף לימדה את עמיתיה השחקנים על אופן ההצטלבות המשתנה בין זרם לזרם – לפי זרמי הנצרות הקיימים. נשואה לסשה בולצה, כלכלן ומהנדס רשת. השניים מתגוררים בתל אביב. פפיאן משתתפת באנסמבל ציפורלה, וכן גם השתתפה בצוותי השחקנים של תיאטראות רבים בישראל: תיאטרון החאן – תעלולי סקפן, נפוליון חי או מת!, טייבלה והשד, נתן החכם, הסבתות והצגות נוספות תיאטרון הקאמרי – מלון רנדוו בבימויו של אודי בן-משה, הממונה על משאבי אנוש בבימויו של אלי ביז'אווי תיאטרון הבית – אני דניאיל חארמס על פי סיפוריו הקצרים של דניאיל חארמס, כל דבר חיי צריך תיאטרון המדיטק – לא דובים ולא יער פסטיבל עכו – אמסטרדם בלוג; ההצגה זכתה בפרס השחקנית הטובה ביותר ובפרס עיצוב התאורה לשנת 2014 פסטיבל חיפה להצגות ילדים – אגדת הילדה והעורבים, על-פי המעשייה "שבעת העורבים" של האחים גרים פפיאן שימשה כפרזנטורית של חברת "מנורה מבטחים" במהלך שנת 2024. מדיה וקבצים בנושא סוזנה פפיאן בוויקישיתוף סוזנה פפיאן, ברשת החברתית פייסבוק סוזנה פפיאן, ברשת החברתית אינסטגרם סוזנה פפיאן, במיזם "אישים" לתיעוד היצירה הישראלית סוזנה פפיאן, במסד הנתונים הקולנועיים IMDb (באנגלית) סוזנה פפיאן, באתר "אידיבי", מאגר הידע העברי לקולנוע ישראלי ועולמי סוזנה פפיאן באתר תיאטרון החאן מור דיעי חנני, השחקנית סוזנה פפיאן: הפרידה מחולון, העלייה מארמניה והאח שנהרג, באתר השקמה חולון, ‏23 במרץ 2018 מיכל ליבר-רונן, ‏"הרגשתי שאני מתחילה מבור, לא מקרקע. עבדתי על זה קשה", באתר ‏מאקו‏, 4 באוקטובר 2023 צפורה רומן, בגיל 13 הוטבלתי בכנסייה. בגיל 16 הבנתי שאני יהודייה, באתר ynet, 12 במאי 2022 תחיה ברק, "לא רציתי למות דווקא כשאני מגשימה את החלום": סוזנה פפיאן היא הדבר הגדול הבא, באתר ynet, 7 בספטמבר 2023 קורות החיים של דוד פפיאן, באתר "יזכור" של משרד הביטחון כתבי, "דוד עלה לישראל ורצה לשרת רק בגבעתי", באתר ynet, 17 באפריל 2008 תעלולי סקפן, באתר החאן - תיאטרון איכות בירושלים נפוליון - חי או מת!, באתר תיאטרון החאן טייבלה והשד, באתר החאן - תיאטרון איכות בירושלים, ‏2023-12-17 נתן החכם, באתר החאן - תיאטרון איכות בירושלים מרט פרחומובסקי, "מלון רנדוו": סיכון משעשע ומוצדק, באתר הארץ, 21 באוגוסט 2016 תיאטרון - שליחותו של הממונה על משאבי אנוש - הקאמרי, באתר www.habama.co.il תיאטרון הבית, תיאטרון הבית - אני דניאיל חארמס // 31 במאי, באתר תיאטרון הבית תיאטרון הבית, תיאטרון הבית - כל דבר חי צריך // 20 בפברואר, באתר תיאטרון הבית לא דובים ולא יער • תיאטרון המדיטק, באתר תיאטרון המדיטק אמסטרדם בלוג, באתר www.tmu-na.org.il אגדת הילדה והעורבים, באתר www.habama.co.il אחת מן הפרסומות בהן שימשה פפיאן פרזנטורית לחברת ״מנורה מבטחים״, באתר יוטיוב, ‏מרץ, 2024